rlitschk/wikidir huggingface dataset:
Melchior Siegfried Hofmeister (* 9. Mai 1727 in Hilmssen; † 14. Mai 1797 in Gothenborg) weer en düütschen Verwaltungsbeamten. Hofmeister is 1727 as Söhn von Clara Magdalena, borene Oldekop (1695–4. Februar 1738), un den Hoffgerichtsassesser Siegfried Günther Hofmeister (1684–1739) in Hilmssen boren. He hett sik an’n 26. April 1797 för en Studium von de Juristeree an de Universität Göttingen inschreven. Na dat Studium is he in’n kurhannöverschen Verwaltungsdeenst gahn. He weer von 1755 bet 1760 Amtsschriever in dat Amt Deefholt un von 1760 bet 1765 in dat Amt Oosterholt. Von 1765 bet to sien Dood 1797 weer he denn Amtmann in dat Amt Stood-Gothenborg. 1785 hett he den Rang von en Oberamtmann kregen. Hofmeister weer verheiraadt mit Louise Sophie, borene Wedemeyer (3. August 1750–14. Dezember 1804). De beiden harrn negen Kinner, ünner annern Christian Heinrich (1769–1813), Charlotte Dorothee (* 23. April 1770), Eleonore Justine Dorothee (1771–1789), Luise Dorothea (4. Juni 1772–26. Januar 1841; hett Georg Erich Hüpeden freet), Georg Christian Melchior (29. April 1774-1847), Auguste Dorothee (14. Juni 1775–15. August 1776), Amalie Lucie (14. Juni 1775–na 1830) un Caroline Marianne (* 5. August 1782). Bi Slott Gothenborg leeg de Familiengruft von de Familie, in de Hofmeister un dree von sien
Martin Hieronymus Schrötteringk (* 1. März 1768 in Hamborg; † 19. August 1835 ok dor) weer en düütschen Jurist. Schrötteringk is 1768 as dat eenzige Kind von Anna Christina Sophia, borene Strodt (1733-1814), un Martin Wolder Schrötteringk (1728-1803) in Hamborg boren un weer op dat Akademische Gymnasium in Hamborg. He hett denn von 1789 af an an de Universität Göttingen Juristeree studeert un dor 1791 sien Dokter maakt. Na dat Studium is he Avkaat in Hamborg worrn un 1805 gradueerten Richter an’t Neddergericht. 1807 is he Senater worrn, 1811 Prätur un Polizeibaas un 1812 Präsident von de sössde Sekschoon von’n Eersten Kanton. 1821 bet 1827 weer he denn Amtmann in dat Amt Ritzbüttel un is 1827 Baas von dat Departmeent von de Wedde worrn un hett ok de Landprätur von de Walddörper övernahmen, de dor ok an hungen hett. Schrötteringk is an’n 12. März 1834 as Nafolger von Johann Arnold Heise Börgermeester von Hamborg worrn. He is aver al 1835 dör en Slaganfall doodbleven. Sien Amt as Börgermeester hett denn David Schlüter övernahmen. 1806 hett he Catharina Christina Amalia Klefeker (1790-1860) freet. De beiden harrn negen Kinner. De obaerato tam naturaliter, quam civiliter tali, an, et quatenus iure Hamburgensi valide
Samuel Samuelson (* 15. Mai 1801 in Altno; † 2. Januar 1868 in Ritzbüttel) weer en düütschen Jurist. Samuelson is 1801 as Söhn von’n Kröger Erich Nicolaus Samuelson in Altno boren un weer later op dat Christianeum. He hett 1828 anfungen an de Universität Göttingen Juristeree to studeren, weer denn en Tied an de Universität Kiel un von 1830 af an wedder in Göttingen. Na dat Studium is he Avkaat in Ritzbüttel worrn. Von 1848 bet 1864 weer he Amts- un Gerichtsaktuar bi dat Amt Ritzbüttel. He weer von’n 25. Juli 1864 bet 2. Januar 1868 de eerste Amtsverwalter von dat Amt Ritzbüttel. Na em hett Charles Anthony Werner dat Amt övernahmen. Normdaten: GND: 1035152649 (OGND, AKS) | VIAF: 303508474 | Wikipedia-Personensöök
Diedrich Johann Bernhard Hahn (* 25. Januar 1884 in Geestmünn; † 17. Mai 1967) weer en düütschen Koopmann un Reeder. Hahn is 1884 in Geestmünn boren un hett en Lehr as Koopmann maakt. He hett 1908 tohoop mit Anton Hussmann dat Fischgroothannelsünnernehmen Hußmann & Hahn GmbH in Cuxhoben grünnt. De Intressen von sien Beroopstand hett he as 1. Vörsitter von de vereenigten Fischgroothändlers von Cuxhoben un von 1953 bet 1957 as Präsident von de Industrie- un Hannelskamer Stood vertreden. He weer ok Vörstandsmaat von de Vereenigung von de Neddersassischen Industrie- un Hannelskamern. Hahn weer Königlich Noorweegschen Viezkunsel un Präsident von’n Vereen för Peerrennen op dat Duhner Wadd. Na sien Dood 1967 hett sien Söhn Kurt Hahn dat Ünnernehmen övernahmen. 1953: Verdeenstkrüüz (Steekkrüüz) von de Bundsrepublik Düütschland 1954: Groot Verdeenstkrüüz von de Bundsrepublik Düütschland Walter Habel (Rutgever): Wer ist wer? : das Deutsche Who's Who - Berlin: Arani, 1955
De Inwahnerdicht seggt, woveel Inwahners in’n Dörsnitt op de Flach vun en sünner’t Rebeet (Staat, Region, Gemee, oder anners wat) leevt. Tomeist warrt de Inwahnerdicht op een Quadratkilometer angeven. Utrekent warrt dat so, dat een die Inwahnertall dör de Flach deelt. In de Deerwelt is dat to verglieken mit de Populatschoonsdicht. Blangen de Inwahnerdicht gifft dat noch de Siedlungsdicht. De beschrifft, woveel Inwahners op en Quadratkilometer vun de Siedlungs- oder Verkehrsflachen in en Rebeet kamt. Mitünner warrt ok de Kehrweert vun de Inwahnerdicht angeven, de so nöömte Arealitätstall, de denn angifft, woveel Flach in’n Dörsnitt för jeedeen Inwahner dor is. Disse Artikel is man blots en Stubben. Du kannst Wikipedia helpen un em verbetern.
Suttom is een van negen Ortsteilen van Trebnitz in Tschechien. Et tellt 34 Hüüser un 45 Inwohners (2001). Suttom liegt söss Kilometer westlich van Lobositz und dree Kilometer nordwestlich van Trebnitz. Et liegt an'n Westhang van'n Suttomer Berge (Sutomský vrch, 505 m) un baoben dä'n Kahlen Berg (Holý vrch, 446 m). Dat Dörp ward 1276 erstmals urkundlich erwähnt. Bedüüdenste Sehenswürdigkeit van Suttom is dä van Wieden sichtbare Kärken Peter un Paul an'n baoben End van'n Dörp, sä is teoerst in'n 14. Jahrhunnert erwähnt wöörn. Dat barocke Erscheinungsbild van dä Kärken entstand van 1716 bet 1724. Dä Ernäerung wird dän Architekten Octavio Broggio teo'schreeven. Dä Kärken har een hölternen Glockenturm ut'n 18. Jahrhunnert, welcher in'n 19. Jahrhunnert um'baut woord.
Highland Park is en Whisky-Brenneree in Kirkwall op dat Orkney-Eiland Mainland, Schottland. Se is de nöördlichste Whisky-Brenneree vun Schottland. De Hüüs vun de Destille sünd in de schottischen Denkmollisten in de Kategorie B inordent. De Historie vun de Brenneree geiht torüch bit in’t Johr 1798, as Magnus Eunson op dat Rebeet vun de hüütigen Destille anfüng swart to brennen. De Bowarken, de vundaag de Brenneree billt, sünd 1825 vun Robert Borwick boet worrn. 1826 kregg de Destille ehr Lizenz. De Brenneree bleev bit 1869 in’n Besitt vun de Borwicks, dorna is se en poor mol wieter verköfft worrn. In’t Johr 1890 güng se an James Grant, de ehr 1898 vun twee op veer Brennblasen vergröttern laten hett. In de Tiet vun 1918 bit 1937 weer de Anlaag stillleggt, dorna is se vun de Highland Distillers Group övernahmen worrn. Vun 1997 bit 2005 hebbt de Mitarbeiters vun de Brenneree bito ok de Scapa-Brenneree bedreven. As Gegenleistung dröffen se de Lagerhüüs dor mit bruken. Vundaag höört de Brenneree to de Öörd op de Orkneys, de vun Touristen an’n fakensten besöcht warrt. De Brenneree kann dat hele Johr över besöcht warrn. För jemehrn go’en Service un de touristische Infrastruktur is de Destille 2009
Bild:Blick vom Kirchturm St Marien auf Winsen in die Marktstraße am 12Mai2013.JPG Winsen is en Stadt un höört to de [[Gemeen Winsen (Luh) (hoochdüütsch Winsen an der Luhe) |Gemeen Winsen]] in’n Landkreis Horborg, Neddersassen. In Winsen liggt de Kreisverwaltung von’n Landkreis Horborg. De Stadt liggt an de Luh, de nich wied weg in’n Noorden in de Ilmenau flütt. In Winsen münnt ok de Parrnser Beek in de Luh. In’n Oosten flütt de Ried dör dat Rebeed von Winsen un münnt in’n Slüsengraven, de denn wedder in de Ilmenau münnt. De Naveröörd sünd Nettelbarg, Lassrönn un Tönnhusen in’n Noordoosten, Mower in’n Oosten, Bossel un Sangenstää in’n Süüdoosten, Reidörp un Luhdörp in’n Süden, Parrns un Scharmbääk in’n Süüdwesten, Grevelau un Ashusen in’n Westen un Stöckt in’n Noordwesten. Winsen kummt an’n 21. Mai 1158 as Winhusen toeerst in de Oorkunnen vör, as dat Bisdom Veern nee regelt hett, wokeen dat Inkamen von dat Stift Bewick kriegen schall. In de Oorkunnen warrt optellt, wat dat Stift allens besitten deit un dor weer ok de Teegd in Winsen mit bi. De Borg Winsen kummt 1299 toeerst in de Oorkunnen vör. Von 1348 bet 1478 hett dat in Winsen en Terminee von dat Marienklooster Lümborg geven.
En Sparrwark is en Bowark, dat dwars in en Tiedenstroom rinboot warrt. De Opgaav is, dat dat Water ut de See oder ut gröttere Strööm nich dat Achterland överswemmen kann. Dat Sparrwark hett grote Poorten, de apen- oder dichtmaakt warrn köönt. Dat Sparrwark kann so helpen, de nödige Dieklien körter to maken. Wenn in’n Stroom achter dat Sparrwark noch Scheep föhren schöölt, kann dat je na Waterstand nödig ween, dat dat bi dat Sparrwark ok noch Slüsen gifft. Dat gifft Sparrwarken, de blots bi Stormfloden dichtmaakt warrt, un ok welk, de bi jede Ebb apen un bi Flood dicht sünd. In Düütschland gifft dat Sparrwarken vör allen an de Blangenströöm von Elv, Werser un Eems. Aver ok an de Noordseeküst von Sleswig-Holsteen, in de Nedderlannen un in Grootbritannien gifft dat en Reeg Sparrwarken. Huntesparrwark bi Elsfleth Stöörsparrwark Oostsparrwark Eidersparrwark bi Tönn Sparrwark. Mehr Biller, Videos oder Audiodateien to’t Thema gifft dat bi Wikimedia Commons.
André Bock (* 12. Juni 1973 in Horborg) is en düütschen Politiker von de CDU. Bock is 1973 in Horborg boren un in Winsen opwussen. He güng in Luhdörp, Reidörp un Winsen na School. Nadem he de Högere Hannelsschool 1991 afslaten hett, hett he bet 1994 en Lehr as Verwaltungsfachanstellten bi’n Landkreis Horborg maakt un hett denn bet 1996 in dissen Beroop bi’n Landkreis Horborg arbeidt. Von 1996 bet 1997 weer he op de Fachoberschool mit Fachrichtung Verwaltung un Rechtspleeg in Lümborg. Na disse Tied hett he bet 1998 as Anstellten bi de Stadt Winsen arbeidt. Von 1998 bet 2001 hett he en dual Studium maakt un dat as Diplom-Verwaltungsbedrievsweert (FH) afslaten. Von 2001 bet 2013 weer he in de Verwaltung von’n Landkreis Horborg aktiv, ünner annern as Produktverantwortlichen in’n Bedriev Afwaterbeseitigung. Bock is in’n Oktober 1998 in de CDU rin. He weer von 1999 bet 2001 Vörsitter von de Junge Union in Winsen un denn von 2000 bet 2002 Kreisvörsitter von de Junge Union Horborg-Land. In’n CDU-Oortsverband Winsen weer he von 2002 bet 2008 Viez-Vörsitter. Siet 2011 is he Maat von’n Kreisvörstand von de CDU Horborg-Land un siet 2013 tweten Viez-Kreisvörsitter. 2001 is Bock dat eerste Maal in’n Stadtraad
Bonifatius III. (* in Rom; † 12. November 607) weer Paapst van' 19. Februar 607 bit to sien Dood. Sien Naam bedüüd: de Wohltäter (latiensch) Bonifatius weer Diakon un Gesandter vun den Paapst an den Hoff vun Konstantinopel, bevör he to'n Paapst wählt wurr. As Afgesandter vun Paapst Gregor I. is he düchtig dorför intreeden, dat Kaiser Phokas den Patriarchen vun Konstantinopel, Kyriakos, den Titel vun den ökumeenschen Patriarchen weer afspreken dee, de hüm de Synode vun Konstantinopel verleeht harr. Bonifatius hett ok fastleggt, dat kien Minsch över en Nahfolger vun en Paapst snacken dröfft, solang de Paapst noch leven deiht. De dor gegen hanneln dee, sull mit de Exkommunikatschoon bestraaft wurrn. Buterdem dröfft kien nee Paapst wählt wurrn, wenn de olt Paapst noch nich dree Daag dood is. Friedrich Wilhelm Bautz: Bonifatius III. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 688. Bonifatius III.. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 100938175 (OGND, AKS) | VIAF: 22494372 | Wikipedia-Personensöök
Highland Park betekent Highland Park, Whisky-Brenneree op de Orkney-Eilannen, Schottland, Highland Park, Oord in Florida, USA, Highland Park, Oord in Illinois, USA, Highland Park, Oord in Iowa, USA, Highland Park, Oord in Louisiana, USA, Highland Park, Oord in Michigan, USA, Highland Park, Oord in New Jersey, USA, Highland Park, Oord in Pennsylvania, USA, Highland Park, Oord in Texas, USA, Highland Park, Oord in’n Fond du Lac County, Wisconsin, USA, Highland Park, Stadtdeel vun Los Angeles, Kalifornien, USA. Objekten, de in’t NRHP oplist sünd Highland Park, ID-Nr. 86002248 in Colorado, USA, Highland Park, ID-Nr. 79001325 in Mississippi, USA. Kiek ok bi: Highland Park Historic District. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bladnoch betekent Bladnoch, Oort in Schottland, Bladnoch, Stroom in Schottland, de in de Eirsche See münnt, Bladnoch, Whiskybrenneree in Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bookholt (hoochdüütsch Buchholz) is en Stadt in de Gemeen Bookholt in’n Landkreis Horborg, Neddersassen. Bookholt liggt in de Hoge Heid an’n Oostrand von de Swarten Bargen, an’n Övergang von de Horbörger Bargen, wat de Noorddel von de Swarten Bargen is, na de Lohbargen, wat de Süüddeel is. In’n Süüdwesten von de Stadt liggt de Bruunsbarg. Dat Water ut Bookholt flütt över Steenbeek un Reindörper Beek na Süden hen na de Seev af. De Naveröörd sünd Dangersen, Dibbersen un Vaans in’n Noorden, Eekel, Klecken, Nee-Eekel un Büüns in’n Noordoosten, Eekstüüv un Bendstörp in’n Oosten, Itzenbüttel, Jesborg, Oosterbarg un Reindörp in’n Süüdoosten, Seppens un Holm-Seppens in’n Süden, Sprötz un Trill in’n Süüdwesten, Meilsen, Dreest un Winzendörp in’n Westen un Mienenbüddel in’n Noordwesten. De Öörd Steenbeek in’n Noordwesten un Suurhoop in’n Süden sünd al meist mit Bookholt tohoopwussen. Dat Dörp Bookholt kummt üm 1450 in dat Winsener Schatzregister as Bockholte toeerst in de Oorkunnen vör. Ganz wichtig för Bookholt weer, as de Iesenbahn 1874 keem. Vörher weer de Oort noch en lütt Dörp. Mit’n Bahnhoff an de Bahnlienen Hamborg-Bremen un Wittenbarg-Bookholt is Bookholt gau wussen. De Bahnlien Bookholt-Soltau keem dor 1901 noch to. An’n 15. Juli 1958 hett Bookholt de Stadtrechten kregen. To’n
Johann Arndt oder Arnd (* 27. Dezember 1555 entweder in Edderitz bi Köthen oder in Ballenstedt an' Harz; † 11. Mai 1621 in Celle) tellt to de wichtigst nahreformatorischen Theologen. Johann Arndt weer de Söhn vun den Dörppfarrer Jakob Arndt. Sien eersten Ünnerricht kreeg he dör sien Vader; later hett he de Scholen vun Ascherslebbe, Halberstadt un Meideborg besöcht. Af 1575 studeer he an de Universität Helmstidde de artes liberales un Medizin. 1581 sall he sück an de Universität Wittenbarg begeven hemm, wo he in Polykarp Leyser de Öllere en theologischen Lehrer funn. He truck wieder an de Universität Straßburg to Johannes Pappus un denn an de Universität Basel to Simon Sulcer. 1582 kehr he in sien Heimat torüch. Nahdem he 1583 in Bernburg (Saale) ordineert wurrn weer, överdroog hüm Fürst Joachim Ernst von Anhalt 1584 dat lutherisch Pastorat in Badeborn. Fürst Joachim Ernst nehm de Konkordienformel van 1577 nich an, sonnern hett 1585 en besünner Bekenntnisformel erlaaten. 1589 hett sien Nahfolger, Fürst Johann Georg von Anhalt, de Afschaffen vun den Exorzismus in de Dööp verlangt. Arndt hett dat aflehnt un sück wiegert, sück dat nee Bekenntnis to ünnerschmieten. An' 10. September 1590 geev Arndt en entsprechen Verklooren af. Wenig
Deanston betekent Deanston, Stadt in Schottland, Deanston, Whiskybrenneree in Deanston, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Marina Ried; egentlich Marina Rschewskaja (* 9. Juli 1921 in Moskau, Sowjetunion; † 26. März 1989 in Jesborg) weer en düütsch-russ’sche Schauspelerin. Ried is 1921 in Moskau boren. De Schauspelerin Olga Tschechowa weer ehr Tante. Ried keem al as Kind na Düütschland un hett later bi Lucie Höflich Schauspeel, Gesang un Ballett lehrt. Vör de Kamera stünn se toeerst 1939. Se hett vör allen op Berliner Komödien-, Operetten- un Kabarettbühnen speelt. Von 1943 bet 1953 weer se mit Rudolf Platte verheiraadt un von 1953 bet to ehren Dood mit’n Fernsehspeelbaas Udo Langhoff. Ried ehr Graff liggt op’n Karkhoff An’n Allerbeek in Jesborg. Marina Ried in de Internet Movie Database (engelsch) Normdaten: GND: 1061523489 (OGND, AKS) | VIAF: 311630740 | Wikipedia-Personensöök
Justus Bostelmann (* 12. März 1815 in Töst; † 5. Mai 1889 ok dor) weer en düütschen Buur, Koopmann un Politiker. Bostelmann, de ok de ole Dieckhoff nöömt worrn is, is 1815 in Töst boren. He güng op dat Gymnasium in Lümborg na School. Von 1853 bet 1855 weer he Maat von’n Hannöverschen Staatsraad, von 1863 bet 1881 von de Lümbörgsche Landschop un von 1867 bet 1881 von’n Provinziallanddag Hannover. He harr ok groten Andeel an dat Grünnen von de Spoorkass in Töst. 1886 bet 1888 weer he för den Wahlkreis Lümborg 7 (Horborg) Maat von dat Prüüßsche Aforntenhuus un von 1881 bet 1884 Afornten för den Wahlkreis Hannover 17 von’n düütschen Rieksdag. He weer dor in de Natschonalliberale Partei. Mann, Bernhard (Bearb.): Biographisches Handbuch für das Preußische Abgeordnetenhaus. 1867-1918. Mitarbeit von Martin Doerry, Cornelia Rauh und Thomas Kühne. Düsseldorf : Droste Verlag, 1988, S. 79 (Handbücher zur Geschichte des Parlamentarismus und der politischen Parteien : Bd. 3) Specht, Fritz / Schwabe, Paul: Die Reichstagswahlen von 1867 bis 1903. Eine Statistik der Reichstagswahlen nebst den Programmen der Parteien und einem Verzeichnis der gewählten Abgeordneten. 2. Aufl. Berlin: Verlag Carl Heymann, 1904, S. 129 Normdaten: GND: 133249328 (OGND, AKS) | VIAF:
Jana Sussmann (* 12. Oktober 1990 in Hamborg) is en düütsche Lichtathletin. Sussmann is 1990 in Hamborg boren. Se is bet 31. Dezember 2011 för de LG Noordheid an’n Start gahn, mit’n 1. Januar 2012 is se na dat Loop-Team Haspa Marathon Hamborg e.V. wesselt.. Dor warrt se von André Prüsmann traineert. Se hett en Lehr as Bankkoopfro afslaten un studeert nu Medien un Informatschoon an de HAW Hamborg. Sussmann hett as Middelstreckenlöperin anfungen un weer in de Jugend- un Juniorentied vör allen över 1500 Meter besünners good. Bi de Lichtathletik-Juniorenweltmeesterschoppen 2008 in Bydgoszcz hett se över 1500 Meter den söventen Platz maakt. Bi de Düütschen Lichtathletik-Hallenmeesterschoppen 2009 in Leipzig is se ok Sövente worrn un bi de Düütschen Lichtathletik-Meesterschoppen buten in Ulm Achte. Von 2010 af an hett Sussmann sik op den Hinnernisloop kunzentreert. Bi de Düütschen Lichtathletik-Meesterschoppen 2010 in Bruunswiek hett se na Susi Lutz den tweten Rang maakt. 2011 hett se bi de U23-Europameesterschoppen in Ostrava de Sülvermedallje kregen. Een Week later is se in Kassel Düütsche Meesterin in’n Hinnernisloop worrn. Ehr tweeten Düütschen Meestertitel reck se an' 5. März 2016 in' Crossloop. 800 m: 2:05,91 min, 22. Juni 2008, Mannheim 1500 m: 4:16,98 min, 11. Juni
Horst Backat (* 16. Dezember 1935 in Braackel) is en fröheren düütschen Radrennfohrer. Backat is 1935 in Braackel boren. He hett later in Baukem leevt. Backat dükert toeerst 1955 in de Ergeevnislisten von överregionale Stratenrennens op. Bi’t Stratenrennen Rund um Düren hett he mit domals 19 Johr dat eerste Maal en grötter Rennen wunnen. Bi de düütsche Amateurmeesterschop von de Stratenfohrers 1955 hett Backat den 3. Platz maakt. 1956 is Backat in dat Profilager wesselt un is toeerst för dat düütsche Team Altenburger föhrt, bi dat ok Hennes Junkermann un Franz Reitz ünner Verdrag weern. He hett bi’n Groten Pries von Veith wunnen un hett den 2. Platz bi de düütsche Stratenmeesterschop von de Profis maakt. Bi de Tour de Suisse 1956 is he op’n 13. Platz lannt. Backat weer denn bi de Stratenweltmeesterschop 1956 mit dorbi. De Fohrt weer von slecht Weder präägt un Backat weer blangen Emil Reinecke een von twee düütsche Fohrers, de dat Rennen toenn föhrt hebbt (von toeerst acht). Von de 28 klassifizeerten Fohrers hett Backat den 25. Platz maakt. Nadem he 1957 ahn Spood bi de internatschonalen Rennens Mailand–Sanremo (124.) un Gent–Wevelgem (43.) mitmaakt hett, weer he dat Johr denn ok wedder bi de
Frank Danny Luther (* 23. Februar 1944 in Chicago) is en US-amerikaansch Kontrabassist vun den Modern Jazz. Luther fung mit veer Johren an, Klaveer to spelen; mit söss hett he dat Vigelienspeel lernt. In dat Schoolorchester is he denn mit fievteihn Johren to dat Kontrabass wesselt. He hett denn in Chicago mit Herbie Hancock, Tommy Ponce (1960-64), Zoot Sims un Al Cohn (1965) arbeit. Van 1967 bit 1968 studeer he an dat Milwaukee Conservatory un speel mit Manty Ellis un Wes Montgomery. Dornah hett he in Atlanta mit Duke Pearson arbeit. 1973 truck he nah New York City, wo he mit Chet Baker un af 1974 för mehrere Johren sowohl bi Don Elliott as ok bi Gerry Mulligan arbeit hett. Af 1975 hörr he ok to de Grupp vun Jimmy Giuffre. Dornah speel he mit Lee Konitz, Joe Puma, Phil Woods, Lionel Hampton, Joe Williams, Jimmy Cobb, Mel Torme, Warren Bernhardt un Ingrid Sertso. He weer ok as Komponist un Solist an Danzupführungen bedeeligt. Ok up Alben vun Attila Zoller, Don Friedman, Hod O’Brien un Gerry Mulligan is he to hören. Mit Zoller weer he Midden vun de 1970er Johren mehrfack up Düütschlandtournee. Leonard Feather & Ira Gitler, The Biographical
Sorana Mihaela Cîrstea (* 7. April 1990 in Bukarest) is en rumäänsch Tennisspelerin. In dat Öller vun veer Johren wurr Sorana vun hör Moder Liliana an dat Tennisspeel ranführt. Mit 16 Johren wurr se Profispelerin. Hör bitlang gröttste Spood weer för Cîrstea 2009 de Intoog in dat Veertelfinale vun de French Open. Nah Siegen över de an 21 sett Alizé Cornet, Caroline Wozniacki (Nr. 10 vun de Settlist) un de ehmalge Weltranglisteneerste Jelena Janković verlor se in de Runn vun de letzt Acht gegen Samantha Stosur in twee Sätzen. Bi hör bitlang eenzig WTA-Turniersieg in't Eenzel wunn se in' Oktober 2008 in dat Finale vun Taschkent gegen Sabine Lisicki in en engen Match in dree Sätzen. Upmarksom up sück maaken de se ok an' 26. März 2013 in Miami, as se up Hartplatz de Weltranglistensösste Angelique Kerber glatt mit 6:4 un 6:0 besiegen dee. An' 17. Juni 2013 markeer Cîrstea mit Weltranglistenplatz 22 en nee persönliche Bestmarke in't Eenzel. In' August 2011 reck se mit Platz 21 hör bitlang best Platzeeren. In't Düppel wunn se mit verscheeden Partnerinnen bitlang veer WTA-Titel. Sorana Cîrstea. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Sorana Cîrstea Blog
Walter Bostelmann (* 19. Oktober 1922 in Wist; † 16. März 2008) weer en plattdüütschen Schriever. Bostelmann is 1922 in Wist boren. He weer Mürgermeester un later Diplom-Inschenör. He hett in Töst leevt un weer ok as Heimatforscher aktiv. 1977 hett he dat Wapen för de Gemeen Wist tohoopstellt. 2006 is he Ehrenbörger von Wist worrn. Wistedt, Quellen, Wümme: Geschichte und Geschichten. (mit Grete Matthies), Gemeen Wist, Wist 1990 Geschichten mit Geschichte in Wister Platt. 1. In Wist un ümtau. PD-Verlag, Heidenau 1998. - 145 S. : Ill., Kt.. - ISBN 3-930737-96-5 Geschichten mit Geschichte in Wister Platt. 2. So weuer dat freuher. PD-Verlag, Heidenau 1998, ISBN 3-930737-97-3 Geschichten mit Geschichte in Wister Platt. 3. So wür freuher arbeit. PD-Verlag, Heidenau 1999, ISBN 3-930737-98-1 Geschichten mit Geschichte in Wister Platt. 4. De Burn am End von’t twindigste Joahrhunnert. PD-Verlag, Heidenau 2002, ISBN 3-930737-99-X Walter Bostelmann in de Datenbank Die niederdeutsche Literatur (hoogdüütsch) Doodsanzeig